stanford-oval/wikipedia huggingface dataset:
ילנה לשמנובה
ביוגרפיה > השעיה לשנתיים עקב אימרוץ

ב-22 ביוני 2014 נמצאו חומרים אסורים בדמה של לשמנובה והיא הושעתה מהשתתפות בתחרויות למשך שנתיים, מה שאומר שהיא תוכל להשתתף באולימפיאדת ריו דה ז'ניירו (2016) ולנסות להגן על תוארה.
למרות ההשעיה קיבלה לשמנובה היתר להשתתף בתחרות שנערכה ב-30 בדצמבר 2014.
שיאים אישיים

הליכה ל-5,000 מטר: 21:29.30 דקות (2009)
הליכה ל-10,000 מטר: 42:59.48 דקות (2011)
הליכה ל-10 ק"מ: 43:10 דקות (2011)
הליכה ל-20 ק"מ: 1:25:02 שעות (2012), שיא עולם בעבר
כנפתן יפני

| כנפתן יפני |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: טחנאים
משפחה:: טחניים
תת־משפחה:: כנפתניים
סוג:: כנפתן
מין:: כנפתן יפני
שם מדעי
 Mobula munkiana ‏מילר והנלה, 1841

כנפתן יפני (שם מדעי: Mobula japanica) הוא מין של דג סחוס מהסוג כנפתן שבמשפחת הטחניים. הוא מצוי במימי האזור האינדו פסיפי ובמזרח האוקיינוס האטלנטי.
מאפיינים

לכנפתן סנפירים דמויי-כנף שיכולים להגיע לאורך 3.1 מטר והוא בעל גוף שטוח בצבע שחור עד אפור כהה כשהבטן לבנה והצידיים אפורים. הראש גדול שבקצהו שניי זיזים העוזרים לגרוף יצורי פלנקטון זעירים אל הפה העצום המכוסה במזיפות כמו של הכריש הענק. הסנפירים הגדולים עוזרים לו לרחף במים וצורתם ארוכה אך דקה ומחודדת בקצוות. סנפירי השת קטנים מאוד ובקצה הגוף ישנו סנפיר גבי. הזנב ארוך ומזכיר זנב עכבר.
הכנפתן נודד לאורך האוקיינוס הפתוח בכל האוקיינוסים, בעיקר סביב אזורים חמימים וטרופיים אך לא רק. כנפתנים רבים מתאספים על קרקעית חופי דרום קליפורניה למטרת הזדווגות. בדומה לשאר הבטאים הכנפתן משריץ צאצאים חיים הניזונים מחלמון ביציהם בתוך גוף אמם עד ההשרצה. כל פעם מושרץ צאצא בודד.
הכנפתן מצוי בירידה בטבע כתוצאה מדיג בעיקר בשביל תרופות סיניות עממיות ולבשר. קצב הרבייה הנמוך שלו מקשה עליו להתאושש.
הערות שוליים

↑  כנפתן יפני באתר הרשימה האדומה של IUCN
כנפתן ים-תיכוני

| כנפתן ים-תיכוני |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: טחנאים
משפחה:: טחניים
סוג:: דג השטן
מין:: כנפתן ים-תיכוני
שם מדעי
 Mobula mobular ‏בונאטר, 1788
תחום תפוצה


כנפתן ים-תיכוני או כנפתן שדי (שם מדעי: Mobula mobular; מכונה גם דג שטן ענק) הוא מין של דג סחוס ממשפחת הטחניים השייך לסוג כנפתן והוא המין הגדול ביותר בסוגו.
מאפיינים

זהו הגדול שבכנפתנים והוא מגיע לאורך 5.2 מטר ושוקל 1,000 ק"ג. הכנפתן בעל זוג אברות לצד עיניו, העוזרות לתעל את מזונו לפיו והוא בעל כנפיים גדולות הפונות אחורה וצבעם חום-שחור. הגוף חום עם עורף שחור ופס לבן מאחוריו והבטן לבנה. בקצה הגוף ישנו זנב דק וחד.
דג זה שוחה לאורך הים התיכון וחופי האוקיינוס האטלנטי המזרחי ומגיע ממש עד חופי אירלנד ופורטוגל. הוא חי באוקיינוס הפתוח רוב זמנו ושם הוא מחפש פלנקטון ולהקות דגים וסרטנים למאכל.
דג זה נמצא בירידה בשנים האחרונות ונמצא בסכנת הכחדה. הסיבות העיקריות הם זיהום הימים והסתבכות ברשתות ציד.
הערות שוליים

↑  כנפתן ים-תיכוני באתר הרשימה האדומה של IUCN
כנפניים

| כנפניים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: עטלפים קטנים
משפחה:: כנפניים
סוג:: כנפן
שם מדעי
 Miniopteridae ‏בונפרטה, 1837

מושבה של כנפניים אוסטרלים.
כַּנְפָניים (שם מדעי: Miniopteridae) היא משפחה של עטלפים. בעבר היא נחשבה לתת-משפחה (Miniopterinae) ממשפחת הנשפוניים. בתת-משפחה זו סוג אחד - כנפן ובו 20–22 מינים.
עטלפי הכנפן הם קטנים, עם מוטת כנפיים מרבית של 35 ס"מ. הפנים שלהם קצרים והחוטם שלהם מוגבה מעט. אוזניהם קטנות ובפיהם שתי מלתעות קטנות. בניגוד לעטלפים אחרים, הם חסרי גיד נעילה באצבעותיהם. עטלפים אלה בעלי כנפיים ארוכות ביותר ויכולים לכופף את אצבעם האמצעית ולכופף את הכנפיים, בדומה לציפורים.
הכנפניים חיים בעולם הישן באפריקה, אסיה, אירופה, אוסטרליה וגם באיים באוקיינוס השקט.
ישנו גם מין המגיע לישראל - המין כנפן מצוי (Miniopterus schreibersii).
מינים

Miniopterus aelleni
Miniopterus africanus
כנפן אוסטרלי (Miniopterus australis)
Miniopterus brachytragos
Miniopterus egeri
Miniopterus fossilis - נכחד
Miniopterus fraterculus
Miniopterus fuliginosus
Miniopterus fuscus
Miniopterus gleni
Miniopterus griffithsi
Miniopterus griveaudi
Miniopterus inflatus
Miniopterus macrocneme
Miniopterus maghrebensis
Miniopterus magnater
Miniopterus mahafaliensis
Miniopterus majori
Miniopterus manavi
Miniopterus medius
Miniopterus minor
Miniopterus mossambicus
כנפן נטאלי (Miniopterus natalensis)
Miniopterus newtoni
Miniopterus oceanensis
Minopterus paululus
Miniopterus petersoni
Miniopterus pusillus
Miniopterus robustior
כנפן מצוי (Miniopterus schreibersii)
Miniopterus shortridgei
Miniopterus sororculus
Miniopterus tristis
Miniopterus zapfei - נכחד
הערות שוליים

↑  שם המשפחה ע"פ שם הסוג כַּנְפָן Miniopterus עם סיומת -ים. ראו כַּנְפָן במילון בעלי חיים א"י (תשכ"ג), 1963, באתר האקדמיה ללשון העברית
כנפתן צ'יליאני

| כנפתן צ'יליאני |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: טחנאים
משפחה:: טחניים
תת־משפחה:: כנפתניים
סוג:: כנפתן
מין:: כנפתן צ'יליאני
שם מדעי
 Mobula tarapacana ‏פיליפי, 1892
תחום תפוצה


כנפתנים שוחים
כנפתן צ'יליאני (שם מדעי: Mobula tarapacana) הוא מין של דג סחוס מהסוג כנפתן שבמשפחת הטחניים. הוא מצוי בכל האוקיינוסים ונפוץ בעיקר סביב המדינות הבאות: ברזיל, קייפ ורדה, צ'ילה, חוף השנהב, מצרים, אינדונזיה, פלאו, יפן, מקסיקו, ונצואלה, ארצות הברית, טאיואן ודרום אפריקה.
מאפיינים

אורכו של כנפתן גדול זה יכול להגיע ל-328 סנטימטר בזכרים ו-302 סנטימטר בנקבות. משקלו המרבי יכול לעלות על 350 ק"ג. צבעו אפור כהה ומעט ורדרד והוא בעל זוג סנפירי חזה גדולים בצורת חרמש.
כנפתן זה חי בנדודים לאורך האוקיינוס הפתוח באזורים טרופיים וממוזגים ורק לעיתים נדירות מתקרב לחופים, בעיקר סביב שוניות אלמוגים נידחות. הוא יכול לצלול עד לעומק 1,848 מטר והוא מהצוללים לעומק רב ביותר מבין שוכני האוקיינוס. צלילות לעומק המרבי קורות בערך פעם ביום למשך 90 דקות, בהם הכנפתן מחפש מזון הכולל זואופלנקטון עד העומק המרבי. מרבית הזמן הוא צולל עד לעומק 1 ק"מ מבלי לאכול והוא יכול להישאר כך במשך מעל 10 שעות. שאר הזמן הוא מצוי בעומק רדוד יותר ולעיתים הוא אף מקפץ מעל הגלים.
הערות שוליים

↑  כנפתן צ'יליאני באתר הרשימה האדומה של IUCN
ינווילם ואן דה וטרינג

| --- | --- |

 לידה:  12 במרץ 1931 רוטרדם, הולנד 
 פטירה:  4 ביולי 2008 (בגיל 77) בלו היל, ארצות הברית 
 מדינה:  ממלכת ארצות השפלה, ארצות הברית 
 מקום לימודים:  Nyenrode Business University 
 שפות היצירה:  אנגלית, הולנדית 
 תקופת הפעילות:  1950–2008 (כ־58 שנים) 
 פרסים והוקרה:  הפרס הגדול לספרות בלשית (1984) 
 
ינווילם לינקולן ואן דה וטרינג (בהולנדית: Janwillem Lincoln van de Wetering;‏ 12 בפברואר 1931, רוטרדם, הולנד – 4 ביולי 2008, בלו היל, מיין) היה סופר הולנדי-אמריקאי, וקודם לכן, נזיר בודהיסטי, איש עסקים ושוטר במשטרת אמסטרדם. זכה בפרס הראשון לספרות משטרתית בצרפת לשנת 1984. ספריו נסמכים על חייו בשש יבשות. שלושה מספריו הפכו לסרטי קולנוע ורבים מסיפוריו האחרים, לתוכניות טלוויזיה ורדיו בארצות הברית, גרמניה והולנד.
ספריו

ינווילם ואן דה וטרינג התפרסם בעיקר בזכות שתי סדרות אשר יצר: שוטרי אמסטרדם (חרייפסטרה ודה חיר), שברבות הימים הפכו לבלשים פרטיים, וטרילוגיית זן-בודהיזם. הוא כתב כל סיפור פעמיים, באנגלית ובהולנדית, בגרסאות המותאמות לציבור הקוראים בכל מדינה. כן כתב ביוגרפיה לסופר, הסינולוג והדיפלומט ההולנדי ד"ר רוברט ואן גוליק, חמישה ספרי ילדים ומאמרים וסיפורים קצרים רבים.
כל ספריו וסיפוריו (גם כאלה שלא ראו אור בשפת המקור) תורגמו לגרמנית. כן מתורגמים ספריו לכ-20 שפות נוספות. בשנים 2004-2006 שודרה סדרה עם סיפוריו בערוץ לוקסמבורג בהולנדית (RTL4). בגלל אורך הסדרה נכתבו סיפורים חדשים המושתתים על דמויותיו של ואן דה וטרינג בידי מחברים אחרים.
ספריו > תרגומים לעברית

מבין ספריו, רק שלושה בלשים משטרתיים בסדרת "שוטרי אמסטרדם" ראו אור בעברית:
זר באמסטרדם, הוצאת מודן, 1983 (מאנגלית: יותם ראובני)
גלגל קוצים, הוצאת כרם, 1980 (מאנגלית: דניאלה אתגר)
הבבון הבלונדיני, הוצאת עם עובד, 1987 (מאנגלית: קלרה כהן)
טרילוגיית הזן-בודהיזם הנודעת של ואן דה וטרינג טרם ראתה אור בעברית.
כנפתן

| כנפתן |
| --- | --- |

מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
על־סדרה:: בטאים
סדרה:: טחנאים
משפחה:: טחניים
תת־משפחה:: כנפתניים
סוג:: כנפתן
שם מדעי
 Mobula ‏רפינסק, 1810
שמות נוספים
 Manta
כְּנַפְתָּן (שם מדעי: Mobula. מכונה גם דג השטן) הוא סוג של דגי סחוס ממשפחת הטחניים, הכולל בתוכו את המנטות.
מאפיינים

הכנפתנים הם דגים גדולים, המגיעים לאורך של 7 מטרים אצל המנטה ענק, והם בעלי גוף שטוח בעל כנפיים גדולות וזנב קצר. בניגוד לשאר מיני הבטאים הם שוחים ולא מהלכים על הקרקעית. הם קיבלו את השם "דגי שטן" בגלל זוג ה"קרניים" שמעל פיהם.
דגים אלה נודדים ברחבי האוקיינוסים בלהקות והם יכולים לקפץ גבוה מעל המים.
מינים

כנפתן יפני (Mobula japanica)
כנפתן ים-תיכוני (Mobula mobular)
כנפתן חלק-זנב (Mobula munkiana)
כנפתן צ'יליאני (Mobula tarapacana)
Mobula eregoodootenkee
Mobula hypostoma
Mobula kuhlii
Mobula rochebrunei
Mobula thurstoni
מַנְטָה ענק או מַנְטָה קִצְרַת-סְנַפִּיר (Mobula birostris)
מנטת השונית (Manta alfredi)
בעבר המינים מנטה ענקית ומנטת השונית השתייכו לסוג מנטה שהתבטל.
הערות שוליים

↑  מילון בעלי חיים: דגי סחוס (תש"ס), 2000, באתר האקדמיה ללשון העברית
כנפתן בקפיצה מעל המים
יחסי הולנד–שוודיה

| יחסי הולנד–שוודיה |
| --- | --- |
הולנד: שוודיה


הולנד: שוודיה
שטח (בקילומטר רבוע)
41,543: 450,295
אוכלוסייה
18,258,432: 10,619,488
תמ"ג (במיליוני דולרים)
1,118,125: 593,268
תמ"ג לנפש (בדולרים)
61,239: 55,866
משטר
מונרכיה חוקתית

יחסי הולנד–שוודיה הם יחסי החוץ בין הולנד לבין שוודיה.
היסטוריה > ראשית היחסים

בעקבות מלחמת קלמאר אסרה שוודיה על תנועה הולנדית אליה, ובשל הרצון ההולנדי לכניסה חופשית למי הים הבלטי היא חתמה בשנת 1614 על ברית עם שוודיה.
היסטוריה > מלחמת טורסטנסון

מלחמת טורסטנסון הייתה תקופה קצרה של סכסוך בין שוודיה לדנמרק-נורווגיה שהתרחשה בשנים 1643 עד 1645 במהלך הימים הקשים של מלחמת שלושים השנים. האימפריה ההולנדית הייתה באותה העת בעלת ברית עם שוודיה.
היסטוריה > מלחמת הצפון השנייה

בשנת 1657, במהלך מלחמת הצפון השנייה, דנמרק פתחה במלחמת נקמה נגד שוודיה שהפכה לאסון מוחלט. המלחמה הפכה לאסון משתי סיבות: בעיקר, מכיוון שבעלת בריתה החזקה החדשה של דנמרק, הולנד, נותרה נייטרלית שכן דנמרק הייתה התוקפנית ושוודיה המגן. שנית, הנהרות קפאו במקרה נדיר במהלך חורף 1657–1658, ואיפשרו לקרל העשירי גוסטב, מלך שוודיה להוביל את צבאותיו על פני הקרח כדי לפלוש לזילנד. בחוזה רוסקילדה, דנמרק-נורווגיה נכנעה ומרוב בהלה ויתרה על כל סקונהלנד בנוסף למחוזות של בהוסיה וטרנדלג בנורווגיה. הולשטיין-גוטורף נקשרה גם היא לשוודיה, והעניקה שער לפלישות עתידיות מדרום. אך מלחמת הצפון השנייה עדיין לא הסתיימה. שלושה חודשים לאחר חתימת הסכם השלום, קרל העשירי גוסטב, מלך שוודיה קיים מועצת מלחמה בה הוא החליט פשוט למחוק את דנמרק מהמפה ולאחד את כל סקנדינביה תחת שלטונו. שוב הצבא השוודי הגיע אל מחוץ לקופנהגן. עם זאת, הפעם הדנים לא נבהלו ולא נכנעו, במקום זאת הם החליטו להילחם והתכוננו להגן על קופנהגן. פרדריק השלישי, מלך דנמרק שהה בבירתו ועידד כעת את אזרחי קופנהגן להתנגד לשוודים באומרו שהוא ימות בבית שלו. יתרה מזאת, הכרזת מלחמה בלתי מוכתרת זו של שוודיה עוררה לבסוף את הברית שקיימה דנמרק-נורווגיה עם הולנד. צי הולנדי רב עוצמה נשלח לקופנהגן עם אספקות וחיזוקים חיוניים, מה שהציל את העיר מנפילה במהלך ההתקפה השוודית. יתר על כן, ברנדנבורג-פרוסיה, האיחוד הפולני-ליטאי ומלוכת הבסבורג אספו כוחות גדולים כדי לסייע לדנמרק-נורווגיה והלחימה נמשכה עד 1659. קרל העשירי גוסטב, מלך שוודיה נפטר לפתע ממחלה בתחילת 1660, בעת שתכנן פלישה לנורווגיה. בעקבות מותו, שוודיה חתמה על הסכם קופנהגן, שבו החזירה רק את טרנדלג לנורווגיה בורנהולם לדנמרק, אך שמרה על בהוסיה וטרה סקאניה, בעיקר בגלל שהולנד מעצמות אירופה אחרות לא רצו שליטה דנית משני צידי מצר סקניה. וכך התבססו הגבולות בין נורווגיה, דנמרק ושוודיה שקיימים עד היום.
היסטוריה > מלחמת סקאניה

מלחמת סקאניה (1675–1679) הייתה חלק מהמלחמה הצפונית הגדולה שכללה את האיחוד של דנמרק-נורווגיה, ברנדנבורג והאימפריה השוודית. המלחמה פרצה בעקבות המעורבות השוודית במלחמת הולנד–צרפת. שוודיה הייתה בעלת ברית של צרפת כנגד כמה מדינות באירופה. הרפובליקה ההולנדית, שהותקפה על ידי צרפת, ביקשה תמיכה מדנמרק-נורווגיה. לאחר היסוס מסוים, החל כריסטיאן החמישי את הפלישה לסקאניה בשנת 1675, בעוד השוודים היו עסוקים במלחמה נגד ברנדנבורג. הפלישה לסקניה שולבה בחזית נורווגית בו זמנית בשם "מלחמת גילדנלווה", ואילצה את השוודים המגנים להילחם במלחמה דו-חזיתית בנוסף להסתבכויותיהם כנגד האימפריה הרומית הקדושה. המטרה הדנית הייתה להחזיר את סקונהלנד שניתנה לשוודיה באמנת רוסקילדה, לאחר המלחמה הצפונית הגדולה. למרות שהמתקפה הדנית זכתה בתחילה להצלחה גדולה, מתקפות נגד שוודיות שהובלו על ידי קרל האחד עשר, מלך שוודיה בן השבע-עשרה, ביטלו חלק גדול מהישגיהם.
זו הייתה מלחמה ללא ניצחון מובהק; הצי השוודי נחל תבוסה בים, הצבא הדני הובס בסקניה על ידי השוודים, אשר בתורם הובסו בצפון גרמניה על ידי הברנדנבורגים. המלחמה והלחימה הסתיימו כאשר בעלת בריתה של דנמרק, הרפובליקה ההולנדית, התיישבה עם בעלת בריתה החזקה של שוודיה, צרפת, והמלך השוודי קרל האחד עשר נישא לנסיכה הדנית אולריקה אלונורה, אחותו של כריסטיאן החמישי. השלום נעשה על ידי צרפת בהסכמי פונטנבלו, לונד וסנט ז'רמן, שהחזירו את מרבית השטחים האבודים לשוודיה.
היסטוריה > המאה ה-21

כיום שתי המדינות חברות במועצת אירופה ובאו"ם.
נציגויות דיפלומטיות

הולנד מחזיקה בשוודיה שגרירות בסטוקהולם.
שוודיה מחזיקה בהולנד שגרירות בהאג וקונסוליה כללית באמסטרדם.
כנר

ערך זה עוסק באדם המנגן בכינור. אם התכוונתם למשמעות אחרת, ראו .
כנרת
כנר בפסטיבל הכליזמרים בצפת, 2011
הינס אנדרס מאת אנדרס זורן, 1904
כנר הוא אדם המנגן בכינור, כמקצוע או כתחביב.
כנר יכול לבצע נגינת סולו. אך התופעה הנפוצה יותר היא קבוצת כנרים, היוצרת מיזוג של צלילי הכינור השונים למעין קול אחד. כמעט בכל התזמורות נוכחים כנרים, כמעין בסיס קולי לתזמורת בשלמותה. בכל קבוצת כנרים כזו יש כנר מוביל, המכונה "כנר ראשי".
כנרים ידועים גם בערים גדולות כקבצני רחובות, אשר מנגנים כדי להנעים את זמנם של עוברי האורח על-מנת לזכות בנדבה.
לימודי נגינה בכינור

בלימודי נגינה בכינור ניתן להתחיל בגיל צעיר מאוד, דוגמה לכך היא "שיטת סוזוקי" ללימוד נגינה בכינור עוד לפני לימודי קריאה וכתיבה. לימודים אלה נעשים באמצעות מורה פרטי, או בקבוצות בקונסרבטוריון. לימודי נגינה בכינור למתקדמים נערכים במסגרת אקדמיה למוזיקה.
בעולם כיום שוררת תחרות גדולה בין הכנרים. כנרים רבים מטפחים את נגינתם על ידי אימון רב כבר מגיל צעיר.
כנרים מפורסמים

במאה ה-19 בלטו כמה כנרים בעיקר ביכולותיהם הווירטואוזיות. מבין אלה ידועים במיוחד ניקולו פאגאניני והנריק וייניאבסקי. שניהם ידועים גם כמלחינים לכינור. האחרון הוא ממוצא יהודי.
גם במאה ה-20 רבים מן הכנרים המפורסמים היו יהודים כמו: ברוניסלב הוברמן, פריץ קרייזלר, יוזף סיגטי, יאשה חפץ, דוד אויסטרך ובנו איגור אויסטרך, אלכסנדר שניידר, יהודי מנוחין, אייזק שטרן, גדעון קרמר, יצחק פרלמן, פנחס צוקרמן, שלמה מינץ, מקסים ונגרוב, חגי שחם, ורבים אחרים. חמשת האחרונים הם ישראלים. הכנר יוזף יואכים היה אף הוא ממוצא יהודי. הארץ הראשונה שממנה יצאו כנרים גדולים היא ככל הנראה איטליה. אחד מהבולטים בתחום היה, כאמור, ניקולו פאגאניני, שכתב לכינור וניגן בכינור, אך ידועים גם אנטוניו ויוואלדי, צינו פרנצ'סקטי, סלבטורה אקרדו ואחרים. כיום הולך וגדל חלקם של כנרים אסייתיים על במות אולמי הקונצרטים.
מלחינים רבים כתבו קונצ'רטי לכינור, ובהם קלאודיו מונטוורדי, ארכאנג'לו קורלי, באך, ויוואלדי, מוצרט, בטהובן, מנדלסון, ברהמס, צ'ייקובסקי, מקס ברוך, סיבליוס, בארבר, ויוטי, בריו ורבים אחרים. צ'ייקובסקי, פאגאניני ווייניאבסקי הלחינו קונצ'רטי בעלי תביעות וירטואוזיות גבוהות במיוחד.
היו מלחינים שכתבו יצירות לכינור במיוחד עבור כנרים מפורסמים שחיו בימיהם, כגון ברהמס, שכתב את הקונצ'רטו לכינור שלו עבור ידידו הכנר יוזף יואכים. לכמה מן הכנרים הייתה נטייה להיקשר למלחינים מסוימים, כגון הכנר יוזף סיגטי שחבר למלחין בלה בארטוק.
לקריאה נוספת

נתן דונביץ', וירטואוזים - גדולי הכנרים מפגניני עד מידורי, הוצאת זמורה ביתן, 2003
כנרת בפינת רחוב בראשון לציון
כנפיים (ספר)

| --- | --- |
כריכת הספר "כנפיים"
כריכת הספר "כנפיים"
 מידע כללי
 מאת:  אפרילין פייק
 שפת המקור:  אנגלית
 תורגם לשפות:  28 שפות
 סוגה:  נוער, פנטזיה
 מקום התרחשות:  קליפורניה 
 הוצאה
 הוצאה בשפת המקור:  (HarperTeen (US
 תאריך הוצאה:  2011
 מספר עמודים:  260
 הוצאה בעברית
 הוצאה:  הוצאת מטר
 תרגום:  יעל ענבר
 סדרה
 סדרת ספרים:  כנפיים
 הספר הבא:  כשפים
 קישורים חיצוניים
 הספרייה הלאומית:  003540331
 
כנפיים (באנגלית: Wings) הוא ספר אשר נכתב על ידי הסופרת אפרילין פייק ויצא לאור באנגלית בשנת 2009.
ספר זה הוא הראשון מבין ארבעה ספרים בסדרת נוער אשר תורגמה לעברית על ידי יעל ענבר. הספר יצא לאור בישראל בשנת 2011 על ידי הוצאת מטר.
הספר בגרסתו האנגלית עמד בראש רשימת רבי המכר של הניו יורק טיימס שבוע לאחר שיצא לאור עד מהרה הפך לרב מכר בינלאומי.
ספרי ההמשך של ספר זה הם "כשפים" אשר יצא לאור בשנת 2012, "אשליות", יצא לאור בשנת 2013, ו"יעוד", אשר יצא לאור בשנת 2014.
הסדרה מספרת על נערה בת 15, המגלה שהיא פיה שנשלחה לחיות בקרב בני אדם על מנת להגן על השער הסודי לעולם הפיות אבלון.
תקציר העלילה

לורל, נערה יפהפייה וביישנית, גרה עם הוריה בבית גדול הגובל עם יער מסתורי בקליפורניה. עד הגיעה לגיל 15, היא מבלה בביתה במסגרת חינוך ביתי.
בעקבות קשיים בעבודה של אביה, עוברת המשפחה לעיר הגדולה ולורל נכנסת בעל כורחה לבית ספר ציבורי.
לורל התגעגעה לחופש שהיה לה בביתה הקודם, אך גם בבית הספר החדש מצאה חבר טוב, דייוויד, שמלווה אותה לאורך כל הדרך ומגלה הבנה למשטר התזונה הטבעוני של לורל.
יום אחד, כאב מפלח את גבה של לורל, וניצן של פרח יפיפה מתחיל לבצבץ בין שכמותיה.
לורל פוחדת לבקש עצה מהוריה, והיא פונה לדייוויד לעזרה. יחד הם חוקרים את ה"כנפיים" המשונות שצמחו ללורל על גבה.
הפרט היחידי שידוע להם על ילדותה של לורל הוא שבגיל שלוש היא הופיעה בפתח ביתם של הוריה בתוך סל, ללא כל פתק או הסבר.
לאחר חקירה ממושכת שערכו דייוויד ולורל, נתגלה שלורל היא למעשה אבולוציה מתקדמת של צמח - פחות או יותר פיה; אין לה דופק והיא נושפת חמצן טהור.
באחד מהימים שבהם ביקרה בביתה הישן, עולמה של לורל השתנה לנצח כאשר היא נתקלה בטמאני.
לורל מוצאת את עצמה נמשכת אל טמאני באופן בלתי מוסבר, והוא מספק לה את התשובות לכל שאלותיה. מתברר שהיא אפילו לא אנושית; כמו טמאני, היא פיה.
לורל היא צאצא של פיות, הנשלחות להגן על בני האדם. מתברר כי ביער המסתורי, השייך להוריה של לורל, נמצא אחד משערי הכניסה לאבלון, עולם הפיות. כאשר הוריה עמדו למכור את הקרקע יקרת הערך לטרול בתחפושת, אויבם של הפיות, נשלחה לורל אל הוריה על מנת לרשת את אדמתם. לורל חייבת לעזור לפיות להציל את ארצם, להגן על משפחתה, לברר את רגשותיה המבולבלים כלפי דייוויד וטמאני, להבין את זהותה ולמצוא את מקומה בין שני העולמות.
ביקורות

"כנפיים" זכה בבקורות חיוביות רבות, הבולטת ביניהן היא זו של סטפני מאייר, מחברת הסדרה דמדומים. מאייר כתבה כי
הספר כנפיים מאת אפרילין פייק הוא ספר יוצא דופן. המקוריות וכושר ההמצאה שלה משתווים ליופיה עוצר הנשימה של העלילה.
תרגומים

הספר "כנפיים" תורגם ל-28 שפות על ידי 32 הוצאות לאור ברחבי העולם.
עיבוד קולנועי

ביולי 2009, חברת הסרטים וולט דיסני קנתה את הזכויות להפקת גרסה קולנועית של הספר "כנפיים".
הערות שוליים

↑  רשימת רבי המכר של הניו יורק טיימס מיום 31 במאי 2009.
↑  אתרה של הסופרת אפרילין פייק בעמוד התרגומים.
↑  אתר Variety, כתבה באנגלית על הסרט "כנפיים" 14 ביולי 2009
ינון (מושב)

| --- | --- |
שלט הכניסה למושב
מדינה: ישראל ישראל
מחוז: הדרום
מועצה אזורית: באר טוביה
גובה ממוצע: ‎65 מטר
תאריך ייסוד: 1952
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 1,222 תושבים
    - שינוי בגודל האוכלוסייה: ‎0.6% בשנה
 מפת מיקום  מפה דינמית   (למפת השפלה מוגדלת) ינון(למפת השפלה רגילה) ינון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ינון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ינון31°44′33″N 34°46′53″E﻿ / ﻿31.7426258333982°N 34.7814688179373°E﻿ / 31.7426258333982; 34.7814688179373  heמפת היישובים של מועצה אזורית באר טוביה (in English: Be'er Tuvia Regional Council) באדום - ינון בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

יִנּוֹן הוא מושב באזור הדרום ליד העיר קריית מלאכי השייך למועצה אזורית באר טוביה. המושב הוקם בשנת 1952 על ידי עולים מתימן על אדמות הכפר מסמיה אלכבירה.
שמו של היישוב לקוח מספר תהילים: ”יְהִי שְׁמוֹ לְעוֹלָם לִפְנֵי שֶׁמֶשׁ ינין [יִנּוֹן] שְׁמוֹ וְיִתְבָּרְכוּ בוֹ כָּל גּוֹיִם יְאַשְּׁרוּהוּ” (תהילים, ע"ב, י"ז).
המושב מונה כ-110 משקים חקלאיים וכ-50 בתים פרטיים בהרחבה.
גלריית תמונות

בית כנסת אחד
עוד בית כנסת
בית כנסת שלישי
רחוב במושב
עוד רחוב במושב
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  עורך: יובל אלעזרי, לקסיקון מפה לארץ ישראל, מפה - מיפוי והוצאה לאור, 2003, עמ' 222
| --- | --- |
בקרת זהויות :  NLI: 987007475810305171  VIAF: 316601925   WorldCat (עם VIAF): 316601925
כריסטיאן סְנוּק הורחרוניה

| --- | --- |

צילום משנות ה-1930
 לידה:  8 בפברואר 1857 אוסטרהאוט, הולנד 
 פטירה:  26 ביוני 1936 (בגיל 79) ליידן, הולנד 
 מקום קבורה:  Begraafplaats Groenesteeg 
 מקום לימודים:  אוניברסיטת ליידן  Nederlands-Indische Bestuursacademie 
 מנחה לדוקטורט:  מיכאל יאן דה חויה 
 מוסדות:  אוניברסיטת ליידן (9 במרץ 1887)  אוניברסיטת ליידן (4 באוגוסט 1889–24 בדצמבר 1890)  אוניברסיטת ליידן (11 באוגוסט 1906–19 בספטמבר 1927) 
 תלמידי דוקטורט:  Cornelis Christiaan Berg 
 פרסים והוקרה:  הצלב הגדול של מסדר אורנז'-נסאו  מפקד במסדר האריה של הולנד 
 
כריסטיאן סְנוּק הורחרוניה (בהולנדית: Christiaan Snouck Hurgronje;‏ 8 בפברואר 1857 - 26 ביוני 1936) היה חוקר הולנדי של תרבויות ולשונות המזרח ויועץ לענייני ילידים בממשל המושבות של איי הודו המזרחיים ההולנדיים.
חייו

סנוק הורחרוניה נולד באוֹסְטֶרְהַאוּט (Oosterhout) והחל ללמוד תאולוגיה באוניברסיטת ליידן ב-1874. הוא קיבל את תואר הדוקטור ב-1880, נושא עבודת הדוקטור היה "החגיגות במכה". הוא התמנה לפרופסור בבית הספר לעובדי השירות הקולוניאלי בליידן ב-1881. הורחרוניה, שידע ערבית על בוריה, נעזר במושל העות'מאני בג'דה ונבחן בידי משלחת של מלומדים ממכה ב-1884, ולאחר שעבר בהצלחה את הבחינות קיבל היתר לעלות לרגל לעיר הקדושה מכה ב-1885. הוא היה אחד מהמלומדים המערביים הראשונים שעשו כן.
במסעו החלוצי הוא היה דמות מערבית חריגה במכה, אולם אימץ לחיקו את התרבות והדת של מארחיו בהתלהבות והמיר דתו לאסלאם.
ב-1889 הוא התמנה לפרופסור לשפה המלאית באוניברסיטת ליידן וליועץ רשמי לממשלה ההולנדית לעניינים קולוניאליים. הוא כתב למעלה מ-1,400 מסמכים אודות המצב באצ'ה ומצב האסלאם בהודו המזרחית ההולנדית, כמו גם על השירות הקולוניאלי והלאומיות.
בשמשו כיועצו של פן הֵטס (J. B. van Heutsz) נטל הורחרוניה חלק פעיל בשלב הסופי (1905-1898) של מלחמת אצ'ה (1913-1873). הוא נעזר בידיעותיו על תרבות האסלאם על מנת להציע אסטרטגיות שיסייעו לשבור את ההתנגדות של מתיישבי האצ'ה ולכפות עליהם שלטון קולוניאלי הולנדי ובכך לשים קץ ל-40 שנות מלחמה שבה נספו לפי ההערכות בין 50 ל-100 אלף מתיישבים ונפצעו מיליון אחרים.
הצלחתו במלחמת אצ'ה הקנתה להורחרוניה עמדת השפעה בעיצוב מדיניות הממשל הקולוניאלי בשארית שטחה של אינדונזיה, אולם מכיוון שסבר שהצעותיו לא יושמו די הצורך, הוא שב להולנד ב-1906. בשובו להולנד המשיך בקריירה המדעית הפורייה שלו.
ביבליוגרפיה

Ibrahim, Alfian. "Aceh and the Perang Sabil." Indonesian Heritage: Early Modern History. Vol. 3, ed. Anthony Reid, Sian Jay and T. Durairajoo. Singapore: Editions Didier Millet, 2001. 132-133
Reid, Anthony (2005). An Indonesian Frontier: Acehnese & Other Histories of Sumatra. Singapore: Singapore University Press. ISBN 9971-69-298-8.
Vickers, Adrian (2005). A History of Modern Indonesia. New York: Cambridge University Press. pp. 10–13. ISBN 0-521-54262-2.
כריסטיאן מרטל

| --- | --- |

 לידה:  18 בינואר 1936 (בת 88) Piennes, צרפת 
 שם לידה:  Christiane Magnani Martel 
 מדינה:  צרפת 
 בן או בת זוג:  מיגל אלמאן ולסקו 
 פרסים והוקרה:  מיס צרפת (1953)  מיס תבל 1953 
 
כריסטיאן מרטל (בצרפתית: Christiane Martel‏ נולדה ב-18 בינואר 1932) היא שחקנית ודוגמנית צרפתייה. מיס תבל 1953.
ביוגרפיה

מרטל נולדה במחוז מרת ומוזל, צרפת.
ב-1952 זכתה במספר תחרויות יופי באזורה וב-1953 נבחרה לייצג את צרפת בתחרות מיס תבל לאחר שמלכת היופי של צרפת הודחה מתוארה ובתחרות זו הוכתרה במקום הראשון.
זמן קצר לאחר שנת כהונתה החלה לפרוץ בקריירה עולמית כשחקנית קולנוע, היא הופיעה בסרטים "יאנרי פשה" עם ג'ף צ'נדלר, "אז זוהי פריז" לצד טוני קרטיס, גילמה את חוה בסרט אדם וחוה ושיחקה גם במספר סרטים מקסיקנים.
מרטל הייתה אורחת ושופטת במספר טקסי מיס תבל לאורך השנים, בין היתר בשנים 1989, 1993 ו-2007 שהתקיימו במקסיקו, ובטקס של 1978 שימשה כשופטת אורחת. בשנת 2011 הופיעה בטקס מיס צרפת.
ביוגרפיה > חיים אישיים

היא הייתה נשואה זמן קצר לרוני מרנגו, בעלים של חנות כלבו, ממנו גם התגרשה בשנת 1955. ב-1961 היא התחתנה עם הפוליטיקאי ואיש העסקים מיגל אלמאן ולסקו, בנו של נשיא מקסיקו לשעבר מיגל אלמאן ולדס ונולדו להם ארבעה ילדים, שלוש בנות ובן, בנה הוא הבעלים של חברת הלואו קוסט אינטרג'ט ובעל מניות בחברה המדיה טלוויסה.